Säännölliset käyttäjät saavat muita vähemmän palkkaa ja ovat muita useammin vaikeuksissa.

Daily Mail kertoo University of Californian ja Duke Universityn tutkimuksesta, jossa seurattiin lapsia 38-vuotiaaksi asti. Tulokset ovat ilmestyneet Clinical Psychological Sciencessa.

Daily Mailin otsikon tiivistyksen mukaan ”mitä enemmän kannabista poltat, sitä todennäköisemmin olet luuseri, kansainvälinen tutkimus osoittaa”.

Kannabista jatkuvasti käyttävät päätyvät muita pienempipalkkaisiin ja vähemmän taitoa vaativiin töihin. Vähintään neljä kertaa viikossa polttavat olivat tutkimuksen mukaan päätyneet vanhempiaan alempaan sosiaaliluokkaan.

”Säännöllisesti pitkään käyttäneillä oli myös enemmän epäsosiaalista käyttäytymistä työssä, kuten rahan varastamista tai valehtelemista työtä saadakseen, ja heillä oli enemmän ihmissuhdeongelmia kuten väkivaltaa kumppania kohtaan ja hyväksikäyttöä”, tutkija Magdalena Cerda sanoo.